 Proza - : - Doua jumatati de Motoc Lavinia : - Doua jumatati de Motoc Lavinia"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Fara... (Personale) > Raspuns ... (Poezie) > Balansoarul ... (Personale) > Paramedicul... (Poezie) > Ca... (Personale) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14014222 Doua_jumatati' > Vizionari: 5497 > Doua jumatati proza [ ] - - - - - - - - - - - - - - - - - - - - - - - - - de Motoc Lavinia [motzoaca ] 2012-09-15 | | Cum sa alegi? Cand unul avea gura de lup tanar si gene lungi de drac impielitat, saruta bine si nu se oprea nicaieri de parca tocmai invatase sa conduca fara a stapani toate semnele de circulatie, de fiecare data incepeam in picioare, pentru ca mai apoi pe masura ce noaptea inainta, si chicotele se incaltau in papuci de pasla, sa ne rezemam de ceva, un stalp, un gard, un zid rece de casa veche, o vitrina racoroasa de banca, sau orice obstacol rigid ne-ar fi tinut pe loc , ca o hatana de poarta in jurul careia am fi putut apoi sa ne rotim busturile de statui, caci asta eram, nu aveam picioare, nici macar maini, nimic cu care sa ne apucam, doar guri, doua guri infometate, una care tanjise dupa alune, iar cealalta, Dumnezeu stie...Traiam asa, fara sa simtim nimic mai jos de brau, paralizati , in siguranta ca adolescentii care nu citisera despre sex decat din carti si nu au facut-o inca, chiar daca au atins punctul acela cand nu se mai poate asa, cand amandoi stiu ca a venit timpul sa incerce mai mult, sa impinga limita mai mult, dar l-au ocolit, incercand cu disperare sa reconstruiasca alte timpuri, sau pur si simplu. Nici macar sfarcurile mele nu l-au cunoscut , prinsesem radacini de copac in momentele alea de ameteala si nu mai voiam sa ma desprind, cum nu m-am putut opri din a-mi cumpara haine dupa 89, de parca as fi cumparat vieti , asa nu ma mai opream: - Uite cate ai, imi spunea mama, nu ai destule? Nu te mai saturi? Dar ce intelegea mama din cat am pierdut, am pierdut Ultimul tango la Paris si am pierdut-o pe Livia cand s-a topit dupa usa iubitului ei , lasandu-ne pe mine si pe Diana dincolo, doar cu fosnete de pipait si curiozitate atatata, nimic mai mult, nici macar o imagine de forma unei gauri de chei, la care noi sa adaugam sau sa brodam ceva. Tot ce aveam erau niste descrieri stiintifice. Tot ce stiam era ca fetelor nu le place din prima, dar apoi nu se mai pot opri, ba chiar devin dependente de primul si apoi nu il mai pot parasi. Ah, ce aveam sa ii mai parasesc eu, sa vad cum este cu unul si cu altul, sa recuperez toti anii de asteptari sterile, de panda in fata Universitatii, in care mancasem cavit de la farmacie in loc de ciocolata si faceam entorsa la limba incercand sa fac baloane adevarate din Gumela. Cand ma sarutam cu el intram intr-un fel de transa, ca la Revolutie, cand auzeam impuscaturile de la TV intr-o stare de motaiala , fara sa le percep ca reale, mai mult dintr-un film western. Cand impuscaturile au ajuns la blocul nostru si soldatul tanar, cu obrajii rosii , trimis sa ne apere, a batut la usa lui domnu’ Stoenica, dupa scara, mi s-a facut frica si mila, vecinele l-au imbiat cu gogosi de casa si un pahar de lapte, ma intrebam daca el apucase sa o faca, asa racan cum parea, cu mainile nesigure, cu picioarele neinfipte si casca ascunzandu-i ferestrele, nelasand nimic la vedere, doar un trup ca o nuia verde, nesigura care a disparut prin casa scarii si s-a lasat inghitita de cer. Celalalalt nici nu-mi stia gura. Cum nu vrei sa stii trecutul cuiva, sau trenurile care au mai trecut pe acolo, inaintea ta, si te multumesti cu prezentul, cu ce poti atinge acum. Nu, nu il intereseaza gura mea si nici bustul, sau umerii, le elimina din ecuatie cu dibacie si se concentreaza pe ce poate face cu propriile maini. Mainile lui stiu ce sa faca si atunci cand gura nu e acasa, cunosc toate ungherele, denivelarile, nisele din piele mea. De ce sa alegi? De ce trebuie sa fie mereu unul, de ce nu pot fi doi sau mai multi, de toate felurile si culorile, cate unul pentru fiecare dorinta neimplinita, pentru fiecare seara in care televizorul ma lasa singura, doar cu un punct pe ecran , chiar in centru, libera sa imi imaginez, sa visez la ceva mai fierbinte decat caloriferul pe care nu il puteam cara in spate sa imi incalzeasca spatele rigid. Care abia astepta sa se incolaceasca, astfel ca Ultimul tango la Paris a ramas un mit , ca si muntele de alune pe care nu reusisem sa il cladesc, ca si ciocolata care se ascundea in casute de carton, cate una pentru fiecare zi a Adventului. E bine asa , cele doua jumatati nu erau parti ale aceluiasi intreg si nu se intalneau niciodata. Sexul nu mai este doar un punct alb de marimea unuia de la sfarsitul unei propozitii. si are voie sa stea pe buze, stralucitor, un ruj scump , de calitate, care te face mai frumos, nu mai trebuie ascuns printre celelalte cuvinte ca intr-un cos cu rufe murdare. Ei stau deasupra la inceput. De acolo totul e sub control, inclusiv cerul ca un parasolar , ca un paravan in spatele caruia artistele isi dezvelesc carnurile albe de dantele negre, grele. Mai apoi se ridica si dau cu pumnii in masa, sau in usa, astfel ca obiectele casnice incep sa danseze in eterul camerei, ca un act de magie. Doar ca ei nu il mai controleaza, doar legile imuabile ale fizicii , si nici eu, spectatorul, imi vine doar sa le strig: - Da va aud, nu trebuie sa tipati... Ei se ingrasa dupa ce ii las si vor continua sa stea deasupra pana la strivirea urmatoarelor iubiri, imi imaginez cand ii vad la plimbare, pe Lipscani, de parca ar conduce masini noi, de lux. Eu ii alerg cand sunt tineri si frumosi prin munti . Cei rai cobesc. imi spun: -Fata, da prost mai gatesti. Ce le dai la toti sa manance? -Brozbe, spun, dar numai lui Gabi. Ca nu vreau sa le mai dea nimeni ce le-am dat eu, nimeni niciodata, iar brozbea nu este nici orez, nici drojdie ... Ei sunt elicea mea de elicopter cand stau deasupra. Ne luam zborul cu zgomot la decolare , apoi strigam amandoi ca in calusei , fara sa le mai pun pernele la gura . Urechile vecinei aveau antene care raportau. BBC-ul avea voce groasa, razbatea dintre plapumi ca o sentinta. Peretii si usile aveau guri de chei prin care se uita Partidul . Pe mine nu m-a vazut niciodata Partidul.si nici Marian Panciu nu m-a vazut. Ma intrebam de multe opri ce vedea el de acolo din susul lui, de le nivelul cosului de baschet. Vedea capetele celorlati? Vedea norii? Eu eram invizibila, aceeasi uniforma albastra, parul inghesuit sub panglica tricotata, aspra, pantofi cu cateva numere mai mari, Un mecanism in gat care sa-mi permita sa il vad pe el atunci cand ma intorceam la banca, dupa o guma de sters. Ah, cat as fi sters cu guma aceea toata dragostea de pe mine, care ma scria peste tot si ma insemna. O invizibila cu numar, 218 numarul matricol, numar par, destinat sa aiba pereche. Dupa ce se ingrasa si se deziubesc de mine stau tot deasupra o vreme, doar ca ne chinuim sa decolam , ca doi piloti care si- au uitat mainile acasa. Atunci cel de deasupra devine femeie , iar eu nu vreau de la el decat sa fie calda cu mine si sa aiba degetele facute din creioane. Eu am toti barbatii care beau. Beau mai intai din pocale aurite, ca dacii, apoi se aseaza la mese lungi, pocalele se transforma in sticle de coca- cola pline de tuica, ingramadite pe sub pat. Beau pana cand incepe sa ploua de jos in sus, pana cand se golesc sticlele si vantul fluiera in ele. Toti au baut care m-au iubit. si cand beau erau frumosi, interesanti, imi spuneau lucruri dragute, de genul ti s-a lipit lumina de umeri , si atit le straluceau cuvintele in gura cand imi vorbeau si imi rupeau lacatele unul cate unul, imi dezlegau sireturile de la bocanci. Femeile se imbatau mai repede, apoi se agatau de mine ca vrejul de fasole, imi spuneau ca m-au asteptat si ca nu le mai iubeste nimeni. A doua zi se ascundeau in spatele farfuriilor de rusine, pe care le faceau sa straluceasca, si dadeau praful de pe mobila de parca ar fi dat nametii cu lopata. Cafeaua se aseza molcoma in cesti cu trandafiri, iar eu ma intorceam la barbatii mei in care ma ascundeam adanc, pana dimineata. Ele imi ofereau cate un fotoliu in casa lor, un inel cu turcoaze de la mamele lor moarte, carti de poezie si cafele frumos mirositoare. si racaiau usa inimii mele pana cand cadea tandari, apoi puneau pietre la loc, pe care le duceam cu mine si incercam sa le inmoi ca sa nu mai atarne atat. si nu stiu daca preferam sa fie triste sau sa bea si sa imi spuna sa nu plec nicaieri. Altele imi ofereau barbatul din ele, iar mie imi placeau amandoi si nu puteam sa aleg, a ales moartea pentru mine... Nu trebuie sa alegi, cum viata nu este un joc de alba neagra, nu e vorba de pierdut sau de castigat mereu, de iubire si casatorie sau distrugere. Mama credea ca gata, acum nu o sa ma mai ia nimeni , iar acum atarna greu de intelesuri, acum dupa ce ai umblat cu el adica, de parca sexul ar fi ca un umblat pe strada, ca o plimbare de aici pana acolo, cu sacose pline de verdeata si fructe de la piata, care sa iti incovoiasca mersul ca pe doamna Matasaru, o lupta de a ajunge undeva cu orice pret, chiar printre gloante. si nu orice doua jumatati se lipesc cu prenandez, sau cu gips, uneltele tatei din ghiozdanul de piele din care iesea mereu cate ceva, un ciocanel in miniatura, sarma, garnituri de robinete, erau de data aceasta inutile, si nu, tata, nu poti sa faci din rahat bici si sa pocneasca. si nici sinele de cale ferata nu se intalnesc , nu se stiu una pe cealalta, doar alearga una pe langa cealalta, impartind aceeasi traiectorie. iar eu am nevoie de amandoi ca sa nu deraiez, nu, nu vorbesc de fericire, doar de jumatatile mele, si nu, nu m-a intrebat nimeni in care din ele se ascunde inima. Ea atarna la coada trenului ca o tinichea, iar pe tren oricand se poate vopsi’ just married’. | index 'pageview'); 